На основу члана 65. Закона о високом образовању („Сл. гласник РС“ број 88/17, 27/18, 73/18, 67/19) и члана 46. Статута Универзитета у Нишу („Гласник Универзитета у Нишу“ број 8/2017, 6/2018, 7/2018, 2/2019, 3/2019 и 4/2019) Сенат Универзитета у Нишу на седници која је одржана 16. марта 2020. године донео је

**ПРАВИЛНИК**

**о допуни Правилника о поступку припреме и условима за одбрану докторске дисертације**

Члан 1.

У члану 4. Правилникa о поступку припреме и условима за одбрану докторске дисертације („Гласник Универзитета у Нишу“ број 4/2018 и 5/2018), после става 4. додају се ставови 5, 6, 7. и 8. који гласе:

„Кандидат може у свом захтеву навести да му се за израду докторске дисертације именују највише два коментора.

Један од коментора мора бити наставник који је у радном односу на другом универзитету.

Изузетно, коментори могу бити наставници Универзитета у Нишу, при чему један од коментора мора бити из уже научне области из које је тема докторске дисертације.

Одлуку о именовању коментора из претходног става овог члана доноси Сенат.

Одредбе овог Правилника о условима које мора испуњавати ментор и поступку именовања ментора примењују се и приликом именовања коментора.“

Члан 2.

Овај Правилник ступа на снагу осмог дана по објављивању у „Гласнику Универзитета у Нишу“.

СНУ број 8/16-01-003/20-010

У Нишу, 16.03.2020. године

**ПРЕДСЕДНИК СЕНАТА**

**УНИВЕРЗИТЕТА У НИШУ**

**Проф. др Драган Антић, с.р.**